དེ་ནས།གལ་ཏེ་རྟོགས་པ་གང་ཡང་མེད་མཁན་གང་ཟག་ཐ་མལ་པ་ཞིག་གི་ཡིད་ལུས་ཇི་ལྟར་འགྲུབ་ཐུབ་ཀྱི་ཡོད་ན།དེ་ལ་ངེས་པར་དུ་རྟོགས་པའི་ཡོན་ཏན་ཡོད་མཁན་པཎ་ཆེན་རིན་པོ་ཆེ་མཆོག་ལྟ་བུ་ཞིག་གིས་སྤྲུལ་གཞི་རྣམ་པར་ཤེས་པ་ས་བོན་ལྟ་བུ་གཅིག་ལ་ཡང་ཡལ་ག་སྤྲུལ་པ་མང་པོ་ཕྱོགས་གང་སར་འཁྲུངས་ཐུབ་པའི་རྟོགས་པ་ཡོད་ངེས་པ་ཞིག་རེད།སངས་རྒྱས་ཚར་པའི་གང་ཟག་གཅིག་གི་རྣམ་པར་ཤེས་པ་གཅིག་ལ་གཟུགས་ཀྱི་ཕུང་པོ་གཅིག་མ་གཏོགས་ཡོང་གི་མ་རེད་ཅེས།དེ་འདྲ་བཤད་པ་དེ་ནི་མི་སྲིད་པ་ཞིག་རེད།ངས་པཎ་ཆེན་སྐུ་ཕྲེང་སྐུ་ཕྲེང་བཅུ་པ་མཆོག་དྲན་གྱི་འདུགཉིན་གཅིག་གསུང་ཆོས་གནང་དུས་རྒྱུ་མཚན་གང་ཡང་མེད་པར་བཞད་མོ་བཞེད་གནང་སོང་།དེ་ལ་དགོད་འབྲོ་གང་ཡང་མེད་ཅིང་གད་མོ་ཤོར་དགོས་པའི་རྒྱུ་མཚན་གང་ཡང་ཡོད་མ་རེད།ཁོང་གི་སློབ་མ་ཚོས་འདྲི་བ་གཏོང་དུས།ཨ་ལེ་ངའི་ཡང་སྤྲུལ་གཞན་པ་ཞིག་ནི་ས་ཕྱོགས་གཞན་དུ་ཡོད་ཅིང་ལས་ཀ་ཡ་མཚན་ཞིག་གནང་བསྡད་ཀྱི་འདུག་ཞེས་གསུངས།